**ANEKSI 2: KONTRIBUTI NGA KONSULTIMET PUBLIKE PËR PRE 2020-2022**

Kosova ka vendosur marrëdhënie kontraktuale me Bashkimin Evropian nëpërmjet Marrëveshjes së Stabilizim Asociimit dhe mbi këtë bazë Kosova është ftuar të angazhohet në dialogun e strukturuar lidhur me qeverisjen ekonomike si pjesë e bashkëpunimit të vazhdueshëm institucional ndërmjet Kosovës dhe BE-së.

Programi i Reformave Ekonomike (PRE) 2020-2022 është një dokument i hartuar në baza të rregullta vjetore nëpërmjet të cilit, duke ndërlidhur kornizën makrofiskale afatmesme dhe politikat ekonomike me prioritetet e Qeverisë, procesi i zbatimit të reformave bëhet më i qartë. PRE përmban projeksionet makroekonomike afatmesme (duke përfshirë rritjen e PBV-së, inflacionin, bilancin tregtar dhe qarkullimin e kapitalit), planet buxhetore për tre vitet e ardhshme dhe një agjendë për reformat strukturore që përfshijnë reforma për të rritur konkurrueshmërinë dhe për të përmirësuar kushtet për rritje gjithëpërfshirëse dhe krijimin e vendeve të reja të punës.

Në mënyrë për një koordinim më të mirë të procesit të PRE-së dhe duke u bazuar në Udhëzuesin e Komisionit Evropian, Qeveria e Kosovës ka caktuar Ministrin e Financave si Koordinator Kombëtar për PRE. Koordinatori Kombëtar në nivel teknik është mbështetur nga: Departamenti për Politika Makroekonomike dhe Bashkëpunim Financiar Ndërkombëtar në Ministrinë e Financave për pjesën e kornizës makrofiskale dhe Zyra e Planifikimit Strategjik të Kryeministrit për agjendën e reformave strukturore.

Struktura dhe përmbajtja e ERP janë të paracaktuara me Udhëzuesin e Komisionit Evropian lidhur me PRE- në. Programi përbëhet nga tre kapituj kryesorë dhe përfshin: kornizën makroekonomike, kuadrin fiskal dhe prioritetet e reformës strukturore për tre vitet e ardhshme.

Lidhur me agjendën e reformave strukturore, koordinatorët e fushave janë emëruar sipas udhëzuesit të KE- së, siç vijon: Energjia dhe Transporti; Bujqësia, Industria dhe Shërbimet; Mjedisi i biznesit dhe reduktimi i ekonomisë informale; Inovacioni, Hulumtimi dhe Zhvillimi (RDI) dhe Ekonomia Dixhitale; Reformat lidhur me tregtinë; Arsimi dhe Shkathtësitë; Punësimi dhe Tregu i Punës; dhe Përfshirja Sociale, ulja e varfërisë dhe mundësitë e barabarta.

Gjatë vitit 2019 në kuadër të fazës së planifikimit të Programit të Reformave Ekonomike janë mbajtur takime individuale me të gjithë koordinatorët e fushave në ministritë relevante, ndërsa takime të nivelit të lartë politik u zhvilluan edhe gjatë hartimit të dokumentit si dhe punëtori me përfaqësuesit e ministrive.

Programi i Reformave Ekonomike 2020-2022 gjithashtu është vendosur edhe në procesin e konsultimeve ndërministrore, në përputhje me Nenin 7 të Rregullores së Punës së Qeverisë, si dhe konsultimeve publike përmes një platforme elektronike për konsultime me organizatat e shoqërisë civile. Finalizimi i dokumentit u krye në bazë të kontributeve të marra nga institucionet, shoqëria civile dhe publiku.

**Progresi i procesit të konsultimit**

Konsultimet për hartimin e PRE 2020-2022 u zhvilluan që nga fillimi i procesit të hartimit. Më 9 Korrik 2019, ZPS filloi procesin e PRE 2020-2022 me pjesëmarrjen e institucioneve qeveritare, organizatave të shoqërisë civile dhe të sektorit të biznesit. Në korrik/gusht 2019, ZPS zhvilloi takime individuale me koordinatorët e fushave përkatëse nga ministritë e linjës, ndërsa gjatë hartimit të dokumentit u zhvilluan disa takime për përgatitjen e masave të PRE 2020-2022 dhe monitorimin dhe raportimin e masave të PRE 2019-2021. Ndërsa më 7 nëntor u mbajt takimi i nivelit të lartë të Qeverisë së Kosovës dhe Komisionit Evropian.

Programi i Reformave Ekonomike u publikua për konsultime me publikun në platformën elektronike të konsultimit publik më 29 Nëntor 2019 dhe ishte i hapur për komente deri më 20 Djetor 2019, sipas Rregullores mbi Standardet Minimale për Konsultime Publike.

Pas mbylljes së procesit të konsultimit, u analizuan të gjitha kontributet e pranuara dhe në bazë të tyre janë plotësuar ndryshimet e nevojshme në dokument, në mënyrë që versioni përfundimtar t'i dorëzohet Qeverisë për miratim dhe më pastaj të dorëzohet në Komisionin Evropian jo më vonë 31 janar 2020.

|  |  |  |
| --- | --- | --- |
| **Metodat e konsultimit** | **Metodat e konsultimit** | **Numri i pjesëmarrësve / kontribuuesve** |
| 1. Publikimi në uebfaqe / Platforma elektronike | 15 ditë pune | 3 kontribuues |
| 2. Takimi i nivelit të lartë ndërmjet QeK dhe KE  dhe OECD | 07/11/2019 | 66 pjesëmarrës |
| 1. Takime të përbashkëta me koordinatorët e PRE dhe ministritë e linjës    * Energjia dhe Transporti;    * Bujqësia, Industria dhe Shërbimet;    * Mjedisi i biznesit dhe reduktimi i ekonomisë informale;    * Inovacioni, Hulumtimi dhe Zhvillimi (RDI) dhe Ekonomia Dixhitale;    * Punësimi dhe Tregu i Punës;    * Përfshirja Sociale, ulja e varfërisë dhe mundësitë e barabarta    * Reformat lidhur me tregtinë;    * Arsimi dhe Shkathtësitë; |  | 9 pjesëmarrës  4 pjesëmarrës  8 pjesëmarrës  3 pjesëmarrës  4 pjesëmarrës  5 pjesëmarrës  7 pjesëmarrës  8 pjesëmarrës |

**Përmbledhje e kontributeve të marra gjatë procesit të konsultimit**

Kontributet lidhur me PRE 2020-2022 ofrohen kryesisht gjatë punëtorive të mbajtura me ministritë e linjës. Janë dhënë gjithashtu kontribute përmes platformës së konsultimeve publike online.

**Çështje të tjera**

Të gjitha kontributet e pranuara janë shqyrtuar nga Zyra për Planifikim Strategjik në Zyrën e Kryeministrit. Raporti i detajuar mbi komentet e pranuara, kontribuesit dhe statusi i kontributeve paraqitet në Aneksin nr. 1 të këtij raporti.

**Hapat e ardhshëm**

Programi i Reformave Ekonomike 2020-2022 është finalizuar dhe është proceduar për miratim në Qeverinë e Kosovës, ku me datë 22.01.2019 Programi për Reforma në Ekonomi 2020-2022 është miratuar.

### Tabela e detajuar me informatat për kontribuesit, arsyetimet për përgjigjet e pranuara dhe të refuzuara

|  |  |  |  |  |
| --- | --- | --- | --- | --- |
| **Programi për Reforma në Ekonomi 2020-2022** | | | |  |
|  | **Komentet** | **Komenti nga:** | **Statusi i komenteve**  **(Pranohet, pranohet pjesërisht, dhe nuk pranohet)** | **Komente (komenti për të pranuar pjesërisht dhe për të mos pranuar komente është i detyrueshëm)** |
| Fusha Prioritare I: Reforma e tregut të energjisë dhe transportit:  Masa 1:  Ulja e konsumit të energjisë përmes masave efiçiente | Zbatimi i **masave të** **efiçencës së energjisë** në ndërtesat publike të financuara nga Qeveria gjermane, WBIF përmes KfW në **4 komuna** (e jo 3 siç thuhet në draft PRE). | **Ambasada Gjermane Prishtinë** | **Pranohet** |  |
| Fusha Prioritare I: Energjia dhe Transporti  Analiza e fushës së politikave | Raporti duhet të përmend që Kosova duhet të zhvillojë **Panin Kombëtar të Integruar të Energjisë dhe Klimës** (PKEK) i cili pritet t'i dorëzohet Sekretariatit të Komunitetit të Energjisë deri në mes të vitit 2020. | **Ambasada Gjermane Prishtinë** | **Pranohet** |  |
| Fusha Prioritare I: Energjia dhe Transporti  Analiza e fushës së politikave | Projekti i Termocentralit Kosova e re Drafti i PRE-së i referohet Termocentralit Kosova e Re shkurtimisht dhe në një kontekst të kapaciteteve gjeneruese që synojnë zëvendësimin e Kosovës A. Marrë parasysh faktin se kjo përfaqëson investimin e vetëm më të madh në këtë sektor, PRE duhet të adresojë ndikimin / **implikimet e këtij termocentrali mbi përballueshmërinë, pajtueshmërinë me acquis-in dhe strategjinë e çkarbonizimit.** | **Ambasada Gjermane Prishtinë** | **Pranohet** |  |
| Fusha Prioritare I: Energjia dhe Transporti  Masa 2: Zhvillimi i mëtejshëm i kapaciteteve prodhuese të energjisë | Furnizimi me energji elektrike PRE e pranon vendimin e Rregullatorit për të vonuar hapjen e tregut, por nuk e adreson arsyen kryesore **(mungesë të konkurrencës) pas vonesave në hapjen e tregut**. Për më tepër, PRE-ja **nuk e trajton furnizimin me energji elektrike në pjesën veriore të Kosovës**. Marrë parasysh ndikimin e gjerë të kësaj çështje në rolin dhe detyrimet e Kosovës (KOSTT) si zonë e kontrollit të ardhshëm në kuadër të ENTSO-E, PRE duhet të adresojë këtë çështje dhe të përcaktoj zgjidhjet dhe hapat që duhen ndërmarrë nga institucionet kosovare. | **Ambasada Gjermane Prishtinë** |  | Zyra e Rregullatorit të Energjisë ka licencuar shumë kompani për të kryer aktivitetin e furnizimit me energji elektrike në vend me qëllimin e vetëm të rritjes së konkurrencës. Kompanitë e licencuara për të kryer këtë aktivitet nuk janë akoma aktive dhe rrjedhimisht i gjithë furnizimi në vend bëhet nga një furnizues i vetëm KESCO. Siç shpjegohet në dokument, derregullimi i konsumatorëve është shtyrë nga Bordi i ZRRE-së pas shumë kërkesave nga Odat Ekonomike që përfaqësojnë bizneset dhe rekomandimet nga Kuvendi i Kosovës si organi më i lartë legjislativ në vend. Me fjalë të tjera, përkundër përpjekjeve për të krijuar një treg konkurrues të energjisë elektrike me shumicë në Kosovë, KESCO ende furnizon mbi 80% të energjisë së saj për konsumatorët. Një arsye tjetër e rëndësishme përveç kërkesave të Odave Ekonomike dhe Kuvendit është se KEK-u mban një Marrëveshje të furnizimit me shumicë (BSA) me furnizuesin kryesor KESCO, BSA, i cili mund të konsiderohet si një nga faktorët që mund të pengojnë zhvillimin e një tregu real konkurruese me pakicë. Sa i përket furnizimit me energji elektrike në pjesën veriore ….. |
| Fusha Prioritare I: Energjia dhe Transporti  Masa1: Ulja e konsumit të energjisë nëpërmjet masave të efiçiencës së energjisë | Raporti përmend që Fondi i Efiçencës së Energjisë është themeluar dhe 25 komuna kanë hartuar Plane të Veprimit për Efiçiencën e Energjisë, por deri në vitin 2019 **të gjitha 38 komunat** kanë hartuar **Planet e tyre Kombëtare të Veprimit për Efiçiencën e Energjisë**. | **Ambasada Gjermane Prishtinë** | **Nuk pranohet** | Nga gjithsejtë 38 komuna sa janë, 25 prej tyre kanë miratuar Planet e Veprimit Komunal të EE dhe 13 komuna janë në proces |
| Fusha Prioritare I: Energjia dhe Transporti  Masa1: Ulja e konsumit të energjisë nëpërmjet masave të efiçiencës së | Nevojiten **reforma të mëtutjeshme të politikave** për zbatimin e **Ligjit për Efiçencën së Energjisë**, siç është përcaktimi i skemave të detyrueshme ose masave alternative për zbatimin e masave të efiçencës së energjisë nga kompanitë e energjisë. Kjo kërkon zhvillimin e mëtutjeshëm të pakos së politikave për **arritjen e kursimeve të kërkuara të përdorimit fundor të energjisë** (sipas nenit 7 të DEE). Ky proces kërkon harmonizimin e kornizës ligjore, strukturave institucionale dhe kapaciteteve, si dhe modeleve të realizimit (mekanizmat e shpërndarjes, financimi, sistemi i monitorimit dhe verifikimit). | **Ambasada Gjermane Prishtinë** | **Nuk pranohet** | Zbatimi i ligjit të EE në lidhje me Kapitullin 7 të Direktivës, AEEK me BERZH mbështesin konsulencën RIPLUS në kryerjen e një studimi të fizibilitetit për zbatimin e skemave të detyrueshme i cili pritet të përfundojë deri në vitin 2020 |
| Fusha Prioritare I: Energjia dhe Transporti  Masa1: Ulja e konsumit të energjisë nëpërmjet masave të efiçiencës së | Seksioni i ngrohtores së qytetit është i kufizuar në studimet e planifikuara të fizibilitetit për ngrohtoren e qytetit në qytetet kryesore. PRE do të përfshijë një përmbledhje të **investimeve në proces dhe të planifikuara** për ngrohtoren e qytetit në Prishtinë, veçanërisht duke pasur parasysh ndikimin e tij në anën e kërkesës për efiçencën e energjisë. Prandaj, investimet e vazhdueshme në **rehabilitimin e sistemit të ngrohtores së qytetit të Prishtinës** të financuar nga Qeveria gjermane dhe Dukati i Madh i Luksemburgut përmes KfW si dhe projekti i rrjetit të financuar nga BE duhet të përshkruhen në raport. | **Ambasada Gjermane Prishtinë** | **Pranohet** |  |
| Fusha Prioritare I: Energjia dhe Transporti  Masa1: Ulja e konsumit të energjisë nëpërmjet masave të efiçiencës së | PRE do të përfshijë **projektin e gjenerimit të energjisë termike përmes energjisë diellore**  me Termokos me kapacitet të parashikuar 40GWh dhe shumë të investimeve rreth 45 milion euro. Zbatimi i këtij projekti do të fillonte në 2021-2022. | **Ambasada Gjermane Prishtinë** | **Nuk pranohet** | **Projekti i gjenerimit të energjisë termike** me Termokos sipas GIZ është ende në fazat e para (të hershme) dhe për aq kohë sa nuk është ratifikuar nga kuvendi i Kosovës ne nuk mund ta përfshijmë në PRE.  Ne jemi të përkushtuar që ta përfshijmë këtë projekt në ciklin tjetër të PRE-së pas ratifikimit nga kuvendi të marrëveshjes së kredisë. |
| Fusha Prioritare II:  Bujqësia, Industria dhe Shërbimet | Të përfshihen ndryshimet strukturore dhe përmirësimi i kushteve kornizë për **investime në zinxhirë** vlerash për krijimin e korporatës afatgjatë midis fermerëve dhe palëve të interesuara përkatëse në zinxhirin e vlerës bujqësore (d.m.th. qendrat e grumbullimit, përpunuesit, tregtarët dhe agjencitë e tregtimit). | **Ambasada Gjermane Prishtinë** | **Nuk pranohet** | Qeveria po planifikon të hartojë një Program të ri të Bujqësisë dhe Zhvillimit Rural i cili do të parashikojë krijimin e një korporate afatgjatë midis fermerëve dhe palëve të interesuara përkatëse në zinxhirin e vlerës bujqësore. |
| Fusha Prioritare II:  Bujqësia, Industria dhe Shërbimet | Të mbështetet zbatimit i GAP **(Praktikat e mira bujqësore)** dhe **standardeve të sigurisë ushqimore.** | **Ambasada Gjermane Prishtinë** | **Nuk pranohet** | MBPZHR është e përkushtuar të mbështesë zbatimin e GAP dhe standardeve të sigurisë ushqimore, sa i përket GAP, së pari duhet të punojë në hartimin e Udhëzimeve Administrative dhe më pas zbatimin e tyre mbi standardet e sigurisë. |
| Fusha Prioritare II:  Bujqësia, industria dhe shërbimet | Të përmirësohet bashkëpunimi afatgjatë midis fermerëve dhe ofruesve të shërbimeve përkatëse në bujqësi - krijimi i **kooperativave bujqësore, unaza të makinerive.** Industria agro-ushqimore në Kosovë është e fragmentuar, madhësia e vogël e fermave dhe fragmentimi i tokës bujqësore janë një faktor kufizues i rëndësishëm që parandalon **përdorimin e ekonomive të shkallës** dhe rezulton në ferma jokonkurruese, ku shumica e fermave i përkasin fermerëve ekzistues. | **Ambasada Gjermane Prishtinë** | **Nuk pranohet** | Kjo çështje është adresuar në ERP-në e mëparshme, megjithatë pas zhvillimit të një Programi të ri të Bujqësisë dhe Zhvillimit Rural kjo çështje do të trajtohet në pasqyrimin e politikave të reja të PRE-së në të ardhmen. |
| Fusha Prioritare II:  Bujqësia, Industria dhe Shërbimet | Të mbështetet **digjitalizimi i sektorit bujqësor** (sistemi i gjurmueshmërisë, mbrojtja e bimëve, sistemet e informacionit për motin). | **Ambasada Gjermane Prishtinë** | **Nuk pranohet** | Qeveria po planifikon të hartojë një Program të ri të Bujqësisë dhe Zhvillimit Rural i cili do të parashikojë digjitalizimin e sektorit bujqësor. |
| Fusha Prioritare II:  Bujqësia, Industria dhe Shërbimet | Të zhvillohet një **strategjie të marketingut për promovim të eksportit dhe zëvendësim të importit** për produktet bujqësore | **Ambasada Gjermane Prishtinë** | **Nuk pranohet** | Qeveria po planifikon të hartojë një Program të ri Bujqësisë dhe Zhvillimit Rural i cili do të parashikojë strategji marketingut për promovim të eksportit dhe zëvendësim të importit |
| Fusha Prioritare II:  Bujqësia, Industria dhe Shërbimet | Të mbështetet zhvillimit **i masave të reja për mbrojtjen e mjedisit, si dhe përdorimin e energjisë së ripërtërishme dhe masat e efiçencës së energjisë në sektorin e bujqësisë.** | **Ambasada Gjermane Prishtinë** | **Nuk pranohet** | MBPZHR u jep pikë shtesë fermerëve për masa të caktuara siç janë investimet potenciale, energjia e ripërtërishme dhe mbrojtja e mjedisit. MBPZHR po planifikon të zhvillojë një Program të ri të Bujqësisë dhe Zhvillimit Rural 2021-2027, me qëllim që të jetë sa më mbështetëse dhe të sigurojë mbështetje më të madhe për masat në lidhje me mbrojtjen e mjedisit dhe energjinë e ripërtërishme. |
| Fusha Prioritare II:  Bujqësia, Industria dhe Shërbimet | Të përfshihen masat për mënyrën e trajtimit të **hendekut të financimit** (shkalla e ulët e huadhënies nga institucionet financiare) dhe nevoja për lehtësimin e **qasjes në financa për agro-biznese.** | **Ambasada Gjermane Prishtinë** | **Nuk pranohet** | Fondi i garancisë së kredisë ekziston tashmë me qëllim të përmirësimit të Qasjes në financa për të gjithë sektorët, përfshirë agro-biznesin. |
| Fusha Prioritare I: Energjia dhe Transporti  Masa 2: Zhvillimi i mëtejshëm i kapaciteteve prodhuese të energjisë | **PRE mund të përshkruaj ndikimin e pritshëm të reformave strukturore në sektor për tarifat e energjisë elektrike.** Ne presim që uljet e humbjeve jo-komerciale ish dashur të rezultojnë në ulje të tarifave. Sidoqoftë, shtesa të reja në matricën e gjenerimit mund të rezultojë në një rritje të tarifave të energjisë elektrike, në varësi të kushteve të përcaktuara në marrëveshjet afatgjata të furnizimit me gjeneratorët. | **FMN** | **Nuk pranohet** | Ky koment tashmë është adresuar në pjesën Makro Fiskale të PRE |
| Fusha Prioritare II:  Bujqësia, Industria dhe Shërbimet | **Efektiviteti i kostos së politikave që synojnë nxitjen e ndryshimit strukturor në sektorin e bujqësisë mund të mbështetet me dëshmi më mirë.** Subvencionet për sektorin e bujqësisë janë shumë të mëdha dhe mbështetja e pritshme nga buxheti për 3 vitet e ardhshme vlerësohet në rreth 150 milion EUR. PRE-ja mund të shtjellojë mekanizmat në fuqi për të siguruar që subvencionet të drejtohen në mënyrë transparente tek fermerët më premtues dhe më efektivë. | **FMN** | **Nuk pranohet** | Qeveria po planifikon të hartojë një Program të ri të Bujqësisë dhe Zhvillimit Rural i cili do të parashikojë një skemë të re të subvencioneve dhe mekanizmin zbatues. |
| Fusha Prioritare II:  Bujqësia, Industria dhe Shërbimet | **PRE gjithashtu mund të diskutojë nëse sistemi kadastral dhe qasja në financa janë pengesa strukturore në sektorin e bujqësisë.** Stafi i FMN-së rekomandoi krijimin e një sistemi plotësisht funksional të kadastrave që mbulon tërë Kosovën dhe dhënien bankave qasje në regjistrin e bujqësisë të krijuar kohët e fundit. | **FMN** | **Nuk pranohet** | Sa i përket sistemit kadastral, MBPZHR posedon vetëm sistemin e regjistrimit të parcelave të Vreshtave dhe LPIS-in - sistemin e regjistrimit të parcelave. Në kohën e zbatimit të masave të caktuara, gratë detyrohen të sjellin prova për posedim të tokës ose prova për marrje me qira të tokës.  Sa i përket kadastrit, ndryshimi i ligjit kadastral ka për qëllim zgjidhjen e sistemit kadastral që mbulon tërë Kosovën, ligji pritet të miratohet në kuvend këtë vit - i cili është pjesë e masës për të drejtat pronësore ku tërthorazi kontribuon në qasjen në financa. Gjithashtu, Kosova ka krijuar një fond të garantimit të kredive dhe po merr masa të tjera që synojnë lehtësimin e qasjes në financa. |
| Fusha Prioritare II:  Bujqësia, Industria dhe Shërbimet | **Ne miratohen masat për mbështetjen e NVM-ve, por çdo subvencion për firmat e caktuara duhet të ndahet në baza konkurruese dhe në mënyrë transparente.** Edhe pse subvencionet e planifikuara për NVM-të janë shumë më të vogla për nga shuma sesa ato për sektorin bujqësor, parimi i përgjithshëm i konkurrencës dhe transparenca në alokim vlen për subvencione në prodhim. | **FMN** | **Nuk pranohet** | Subvencionet për NVM-të tashmë janë ndarë në baza konkurruese, bazuar në Udhëzimin Administrative (MTI) nr. 01/2018 për Ndarjen e Mjeteve Financiare nga Kategoria Ekonomike e Subvencioneve dhe Transfereve, i cili përcakton kriteret për ndarjen e subvencioneve dhe transfereve, mënyrën e aplikimit dhe procedurat e ndarjes së mjeteve nga buxheti i Ministrisë së Tregtisë dhe Industrisë nga kategoria ekonomike e subvencioneve dhe transfereve. |
| Fusha Prioritare II:  Bujqësia, Industria dhe Shërbimet | **Vini re se IKP për bujqësi, prodhim dhe shërbime përfshijnë të gjitha objektivat për rritje (të drejtpërdrejt ose të tërthorët) së përqindjes së tyre në BPV.** Përqindja e një sektori (qoftë në BPV ose eksport) mund të ndryshojë për shkak të faktorëve që fare nuk lidhen me punën e sektorit. Kjo është edhe një arsye tjetër për të konsideruar IKP më granulare, të përcaktuara mirë dhe të lidhura me sektorin. | **FMN** | **Nuk pranohet** | IKP e Bujqësisë përfshin objektiva në rritjen e pjesës së eksportit bujqësor dhe importeve në eksp-imp e përgjithshëm dhe jo në BPV |
| Fusha Prioritare III. Mjedisi i të bërit biznes dhe ulja e ekonomisë joformale | Adresimi i informalitetit në agro-sektor | **Ambasada Gjermane** | **Pranohet pjesërisht** | Çështja e informalitetit në agro-sektor adresohet deri në një farë mase nga aktivitetet 3 dhe 4 të vitit 2020 dhe 2021. Më konkretisht, kontrolli i stoqeve dhe intensifikimi i bashkëpunimit midis ATK-së dhe inspektorëve të punës në sektorët me rrezik të lartë mbulojnë luftën ndaj informalitetit në agro-sektor gjithashtu. |
| Masa # 11 Zvogëlimi i ekonomisë joformale | Të përfshihet pjesa me ngjyrë të verdhë: Qëllimi i masës është luftimi i ekonomisë joformale përmes përmirësimit të sundimin e ligjit, shkëmbimit të të dhënave në mbarë qeverinë dhe qeverisjes ekonomike në Kosovë, me qëllim të rritjes së të hyrave tatimore dhe formalizimit të punësimit. | **Ambasada Gjermane** | **Pranohet** |  |
| Masa # 11 Zvogëlimi i ekonomisë joformale | Nuk ka seri të të dhënave kohore për përmasën e sektorit joformal, dhe si rezultat mund të sqarohen disa nga IKP-të që synojnë zvogëlimin e informalitetit. Prandaj, një aktivitet kryesor në kontekstin e politikave për të zvogëluar informalitetin është planifikimi i veprimeve (duke përfshirë integrimin e atyre që tashmë janë në proces) për të matur më mirë aktivitetet e nën-raportuara nga subjektet e sektorëve zyrtar dhe aktivitetet plotësisht joformale. Kjo gjithashtu duhet të rezultojë në përhapjen pozitive në kuptimin dhe vënien në fokus të problemeve të matjes në të dhënat e tregut të punës. Sa i përket IKP-ve, përkufizimi për "shkallën e punësimit joformal" mund të përcaktohet në lidhje me të dhënat ekzistuese dhe publikisht të disponueshme. | **FMN** | **Nuk pranohet** | IKP është përcaktuar tashmë bazuar në përkufizimin e anketës së fuqisë punëtore. |
| Masa # 11 Zvogëlimi i ekonomisë joformale | Për zvogëlimin e informalitetit të pasurive të patundshme, stafi i FMN-së ka rekomanduar krijimin e një sistem kadastral që mbulon të gjithë vendin. Stafi gjithashtu rekomandoi të ndërmerren reforma për të forcuar kornizën institucionale të Agjencisë Kadastrale të Kosovës, të avancoj infrastrukturën e saj teknike, të përfundojë privatizimin e shtëpive publike dhe t’iu sigurojë tituj të duhur pronarëve të shtëpive. Ndërsa të dhënat nuk janë të disponueshme, provat anekdotale sugjerojnë se një shumë e konsiderueshme e kredive të pasiguruara të konsumatorëve përdoren për të blerë prona, duke pasur parasysh pamundësinë për të siguruar një hipotekë. PRE-ja mund ta diskutojë këtë çështje. | **FMN** | **Nuk pranohet** | Në masë të madhe, masa 10 trajton çështjen e informalitetit të pasurive të patundshme. Reforma parashikon mandatin e AKKVP-së të shërbejë si një organ shqyrtues për të krijuar dhe siguruar njohje ligjore të të drejtave të pakontestuara jo formale. Kjo reformë kontribuon në heqjen e gjykatave nga formalizimi i kërkesave, dhe u siguron qytetarëve një zgjidhje të shpejtë të kërkesave të tyre për formalizim të drejtave të pronës. Kadastri është i legjitim kur të dhënat kadastrale janë në përputhje me situatën aktuale dhe i shërbejnë dinamikës së ekonomisë së tregut. Qëllimi i përgjithshëm i kësaj mase është shndërrimi i kadastrit në një bazë të dhënash të besueshme të pronave dhe bartësve të të drejtave të pronave në Kosovë. |
| Masa #9: Themelimi dhe funksionimi i Gjykatës Komerciale | PRE-ja do të mund të përshkruaj se si do të trajtohet tranzicioni nga Departamenti për çështje komerciale në Gjykatën e re komerciale. | **FMN** | **Nuk pranohet** | Aktiviteti i masës së propozuar paraqet hapat e këtij tranzicioni, më konkretisht aktiviteti 4 për vitin 2020 adreson çështjen e kalimit të DÇK-së në GJK të re. Rishikimi i Rregullores për organizimin e brendshëm të Gjykatave do të rregullojë funksionimin e Gjykatës së re komerciale. |
| Masa #8: Reforma e përgjithshme e inspektimeve | Për reformën e përgjithshme të inspektimit, aktivitetet e planifikuara mund të konsiderojnë të punojnë me subjekte të tjera publike përkatëse. Stafi i FMN-së ka rekomanduar fuqizimin e inspektoratit për të marrë, rishikuar dhe ndarë me subjektet e tjera publike (veçanërisht ATK dhe MI) të gjitha dokumentet që kanë të bëjnë me kontratat e punës, shpërblimet dhe pagesën e tyre, detyrimet tatimore dhe kontributet dhe pagesat, dhe vendosjen e gjobave. Një rekomandim tjetër është që të mandatohet inspektorati që të ftojë dhe, nëse është e nevojshme, të kërkojë pjesëmarrjen e organit tatimor, policisë, doganave dhe kontrolleve kufitare në procesin e inspektimit. Sa i përket IKP-ve, theksi nuk duhet të vihet në numrin e vizitave, por më shumë se sa kosto-efektive dhe efikase janë këto vizita në arritjen e objektivave të tyre të deklaruara. | **FMN** | **Pranohet pjesërisht** | Çështja e bashkëpunimit ndërmjet ATK-së dhe subjekteve të tjera publike në lidhje me dokumentet që kanë të bëjnë me kontratat e punës, shpërblimet dhe pagesat, detyrimet tatimore dhe kontributet dhe pagesat, dhe shqiptimin e dënimeve, është trajtuar tashmë në kuadër të masës 11. Ulja e ekonomisë joformale, aktivitetet 3-6 për vitin 2020. Për më tepër, projektligji për inspektime, neni. 12, par. 1.2 dhe 1.3 trajtojnë çështjen e bashkëpunimit të ATK-së dhe subjekteve të tjera publike gjatë procesit të inspektimit. Sa për IKP-të, numri i vizitave do të largohet si tregues.  Sa i përket IKP-ve, për momentin nuk mund të shtohet një tregues që thekson se sa kosto-efektive dhe efikase janë këto vizita në arritjen e objektivave të tyre të deklaruara. Sidoqoftë, shtohet një tregues që tregon një mjedis më të mirë të të bërit biznes përmes uljes së numrit të vizitave në firma çdo vit. |
| Fusha prioritare IV. Hulumtimi, zhvillimi dhe inovacioni (HZHI) dhe Ekonomia digjitale - Masa #13: Shtrirja e infrastrukturës përkatëse të rrjeteve dhe shërbimeve të TIK-ut për zhvillim socio-ekonomik | 1. Të hartohet Strategjia për Zhvillimin Industrial 2. Të mbështetet digjitalizimi i sektorit privat dhe NMV-ve 3. Të mbështetet themelimi i programeve përshpejtues dhe kapitali sipërmarrës tjetër për mundësitë e rritjes së mëtejshme të bizneseve fillestare (start-up), që do të zhvillojë efektin e përhapjes në sektorin e TIK-ut 4. Të përfshihen pjesët me ngjyrë të verdhë: kjo masë ka për qëllim të zgjerojë qasjen dhe përdorimin e TIK-ut, përmes zgjerimit të infrastrukturës brezgjerë në zonat e pambuluara, mbështetjes së qasjes “Një raport – shumë përdorues” me përfshirjen e grupeve të interesit, forcimit të kapitalit njerëzor dhe mbështetjes së bizneseve digjitale, si dhe digjitalizimin e bizneseve tjera. 5. Të fuqizohen kapacitetet e sektorit publik në mënyrë që të ofrojë shërbime të TI-së për agjencitë qeveritare dhe zhvillimin e e-shërbimeve elektronike miqësore për qytetarët. | **Ambasada Gjermane** | **Nuk pranohet** | 1. Kjo adresohet në kuadër të Masës 4, aktiviteti 2: Hartimi i Strategjisë për Zhvillimin Industrial 2. Kjo adresohet në kuadër Masës 13, aktiviteti 4 (2021): ‘Dixhitalizimi i bizneseve tradicionale dhe rritja e përdorimit të teknologjive TIK në sektorin privat’ 3. Ideja është relevante, por për shkak të mungesës së mjeteve, përfshirja e këtij aktiviteti nuk është e reale për këtë cikël të PRE-së. 4. Mendojmë se pjesa me ngjyrë të verdhë adresohet mjaftueshëm në Masën 13, aktiviteti 8, për vitin 2021. 5. Ideja është relevante, por për shkak të mungesës së koordinimit të mëparshëm me akterë të tjerë, posaçërisht Agjencinë e Shoqërisë Informative, ky aktivitet nuk mund të përfshihet në këtë fazë. |
| Fusha prioritare IV. Hulumtimi, zhvillimi dhe inovacioni (HZHI) dhe Ekonomia digjitale | **Për të forcuar rrjetet TIK dhe infrastrukturën e shërbimeve, PRE-ja mund të diskutojë se si të avancojë rregullimin dhe gatishmërinë teknike për pagesa digjitale dhe nënshkrim elektronik.** Përdorimi i pagesave dhe kartelave elektronike nuk janë të përhapura dhe pagesa me telefon mobil pothuajse nuk ekzistojnë. Pagesa me telefon mobil dhe shërbimet e kuletës digjitale nuk janë në dispozicion në Kosovë, dhe përdorimi i nënshkrimit elektronik end nuk lejohet. | **FMN** | **Pranohet** | Ky koment përfshihet në masën 13 si një aktivitet i ri: ‘Ngritja institucionale dhe e kapaciteteve për zbatimin e dispozitave të Rregullores së eIDAS’ |
| Fusha prioritare VI. Arsimi dhe shkathtësitë | 1. **Si një mënyrë e mundshme për të matur ndërhyrjet e përzgjedhura (duke përfshirë arsimin e lartë) një IKP mund të prezantohet për të monitoruar performancën e studentëve dhe mësuesve.** Rekomandimet e mëparshme të stafit të FMN-së kanë sugjeruar futjen e vlerësimit të performancës së mësuesve në kombinim me trajnime dhe kualifikime për të përmirësuar rezultatet arsimore. 2. **Ne mbështesim përpjekjet e autoriteteve për përmirësimin e sistemit të arsimit dhe aftësimit profesional (AAP).** Narrativi përgjithësisht i pranuar lidh papunësinë e madhe me mospërputhjen e aftësive, dhe forcimi i AAP-së mund të jetë një mënyrë efektive për të adresuar këtë sfidë. Megjithatë ne do të inkurajonim përpjekje më të forta për të matur mospërputhjet e aftësive, në veçanti për grupin 15-24-vjeçar. Kjo mund të bëhet duke shtuar një modul specifik në anketën e punës, duke prezantuar një anketë specifike të firmës, ose të dyja. Duke pasur dëshmi të qartë të mospërputhjeve të aftësive është thelbësore për të kuptuar shkaqet e tyre dhe për të hartuar ndërhyrje efektive. | **FMN** | **Nuk pranohet** | 1. Ky koment nuk mund të pranohet për këtë cikël, pasi që nuk kemi masa për arsimin parauniversitar. Meqenëse kemi vetëm masën për arsimin parashkollor, treguesi për këtë nuk mund të japë pasqyrën e plotë për performancën e studentëve dhe mësuesve. Siç u sugjerua gjatë procesit për këtë cikël të PRE-së, masa për Arsimin Parauniversitar do të ri-prezantohet përsëri vitin e ardhshëm dhe pastaj mund ta prezantojmë edhe këtë IKP. 2. Ky koment trajtohet nga masa 17, aktiviteti 8. |
| Fusha prioritare  VI. Arsimi dhe shkathtësitë, Masa #17: Krijimi bazës për arsim cilësor dhe aftësimin profesional në përputhje me tregun e punës | 1. Për zhvillimin e një përfshirjeje sistematike, të strukturuar dhe të dokumentuar të industrive përkatëse të sektorit, është i nevojshëm **sigurimi i përputhjes së kurrikulave me kërkesat e tregut të punës**. Për harmonizimin e kurrikulave të shkollave publike të AAP-së me standardet e profesionit të akredituara nga AKK, duhet të përcaktohen marrëveshje të posaçme të cilat marrin parasysh **kapacitetet e kufizuara të shkollave të AAP-së** dhe mundësojnë tranzicionin e tyre hap pas hapi. Për zbatimin e kurrikulave duhet të vendosen **kushtet e nevojshme kornizë për shkollat e AAP-së** p.sh. miratimi i **udhëzimeve të përshtatshme administrative, financimi i duhur financiar** i shkollave të AAP-së dhe sigurimi i **mbulueshmëria e të siguruarit e** studentëve në vendet e punës. 2. Duhet të trajtohet vendosja e **mekanizmave stimulues** për të përmirësuar bashkëpunimin ndërmjet kompanive private dhe ofruesve të AAP-së. | **Ambasada Gjermane** | **Nuk pranohet** | 1. Komenti trajtohet nga masa 17, aktiviteti 6 dhe 7 për tre vite (2020-2021-2022)    1. Komenti trajtohet nga masa 17, aktiviteti 7. |
| Fusha prioritare IV. Hulumtimi, zhvillimi dhe inovacioni (HZHI) dhe Ekonomia digjitale | Seksioni në lidhje me HZHI duhet të përfshijë pika mbi zhvillimin e karbonit të ulët dhe ekonomisë qarkore | **UNDP** | **Nuk pranohet** | Nëse komenti është sugjerim për të përfshirë këtë si një aktivitet në këtë cikël të PRE-së, atëherë nuk mund të prezantohet në këtë PRE sepse fillimisht kërkon koordinimin e analizës dhe informacionit në mesin e akerëve kyç. |
| Fusha prioritare VI. Arsimi dhe shkathtësitë | Seksioni i arsimit dhe aftësive gjithashtu duhet të përmendë nevojën për të zhvilluar mënyra më fleksibile (bazuar në TIK, mësim në distancë, trajnime të synuara afatshkurtra, etj.) për të plotësuar boshllëkun e aftësive - për të përmbushur nevojat e tregut të punës. Sektori privat duhet të angazhohet në këto përpjekje. | **UNDP** | **Nuk pranohet** | Kjo adresohet nga masa 13, aktiviteti 4 dhe 5 në vitin 2020, aktiviteti 3 në vitin 2021 dhe aktiviteti 2 në vitin 2022 |
| VII. Punësimi dhe tregu i punës | Ne mbështesim synimin e autoriteteve për zbatimin e politikave aktive të tregut të punës. **Këto politika në përgjithësi synojnë adresimin e histerezës së papunësisë.**  Megjithatë, nuk e kemi të qartë nëse ka të dhëna të mjaftueshme në dispozicion që mbështesin idenë se histereza përbën një problem në Kosovë. Në këtë drejtim, veprimet e planifikuara mund të përfshijnë edhe **një modul për matjen më të mirë të faktorëve të papunësisë në grupmosha të ndryshme. Kjo mund të bëhet lehtë përmes prezantimit të pyetjeve të përshtatshme në anketat e rregullta të fuqisë punëtore.** | **FMN** | **Nuk pranohet** | Përfshirja e modulit të ri në AFP në lidhje me "Aksidentet në punë dhe problemet shëndetësore në vendin e punës" - do të zhvillohet nga ASK-ja në kuadër të AFP-së në TM4 2020. Ndërsa në modulin e parashikimit të papunësisë për grupmoshat e ndryshme, ASK-ja ende nuk ka përfshirë asnjërin prej moduleve të rregullta të AAP-së që zbatohen në vendet e BE-së. Pas Regjistrimit të Popullsisë 2021, ASK-ja ka planifikuar të përfshijë module të rregullta në AAP dhe gjithashtu do të rishikojë opsionet për përfshirjen e modulit të parashikimit të papunësisë për grupmoshat e ndryshme.  ASK-ja gjithashtu do të rishikojë mundësitë e përfshirjes së një moduli mbi diskriminimin në bazë gjinore në AFP pas Regjistrimit të Popullsisë së vitit 2021. |
| VII. Punësimi dhe tregu i punës | Si parim i përgjithshëm, ne ndajmë mendimin që **fuqizimi institucional i operacioneve dhe kapaciteteve të Agjencisë së Statistikave të Kosovës është i domosdoshëm për përmirësimin e cilësisë së të dhënave, duke përfshirë të dhënat rreth punës.** Një masë e veçantë duhet të përshkruajë **se si përpjekjet në vazhdim e sipër ose të planifikuara për përmirësimin e operacioneve të ASK-së pritet të rezultojnë në të dhëna më cilësore dhe më të shpejta, duke përfshirë të dhënat për tregun e punës.** Ne besojmë që fuqizimi i kapaciteteve të ASK-së duhet të bëhet paralelisht me përmirësimet e planifikuara mostër dhe/ose me përfshirjen e moduleve të reja në Anketën e Fuqisë Punëtore. | **FMN** | **Nuk pranohet** | Për këtë cikël, nuk ka ndonjë masë specifike të parashikuar që do të përmirësojë operacionet e ASK-së dhe rrjedhimisht **të çojë në të dhëna më cilësore dhe më të shpejta, duke përfshirë të dhënat e tregut të punës, krahas** përmirësimeve të planifikuara dhe përfshirjes së moduleve të reja në Anketën e Fuqisë Punëtore. |
| VIII. Përfshirja sociale, ulja e varfërisë dhe mundësitë e barabarta | Shqyrtimi i masave të planifikuara në këtë fushë sugjeron se disa intervenime bëhen përmes OJQ-ve. Në qoftë se e kemi kuptuar drejt, **do të ishte i mirëseardhur një përshkrim i procesit të përzgjedhjes së OJQ-ve të tilla dhe i masave në vazhdim e sipër ose të planifikuara për monitorimin e performancës së tyre në arritjen e objektivave të shtetit.** | **FMN** | **Nuk pranohet** | MPMS-ja është përgjegjëse për licencimin e ofruesve jo-qeveritarë të shërbimeve sociale dhe familjare, kështu që në mungesë ose paaftësi të sektorit publik për të ofruar shërbime sociale, MPMS-ja siguron mbështetje dhe kontrakton sektorin joqeveritar (OJQ) për ofrimin e shërbimeve të caktuara siç janë mbrojtja e viktimave të dhunës në familje ose trafikimit, ose shërbimet ditore dhe shtëpiake për fëmijë dhe të rritur me aftësi të kufizuara.  Për të arritur rezultatet dhe për të zbatuar objektivat e mbështetjes që u ofrohen OJQ-ve nga fondet publike, ekzistojnë mekanizma për monitorimin dhe inspektimin e zbatimit të projekteve dhe standardeve për shërbimet sociale. |
| VIII. Përfshirja sociale, ulja e varfërisë dhe mundësitë e barabarta | Më përgjithësisht, kjo pjesë mund të përmbledhë ndikimin në përfshirjen sociale dhe uljen e varfërisë të veprimeve të PRE-së në gjithë spektrin e reformave. PRE-ja veçse diskuton dhe vlerëson ndikimin në varfëri dhe gjithëpërfshirje të secilës masë individuale. **Prandaj, kjo pjesë mund të përmbledhë (p.sh. në një tabelë) ndikimin e përgjithshëm të pritur në përfshirjen sociale, uljen e varfërisë dhe gjithëpërfshirje në gjithë spektrin e reformave.** | **FMN** | **Pranohet** | Në PRE-në e këtij viti nuk ka ende asnjë masë sasiore lidhur me ndikimin e secilës masë në varfëri dhe gjithëpërfshirje. Megjithatë, autoritetet kanë përfshirë disa masa cilësore për ndikime të tilla dhe ato përfshihen në përshkrimin e secilës masë. Prandaj, në PRE 2020-22 do të përfshihet një tabelë e cila do të përmbledhë përshkrimet e ndikimit të secilës masë. Sidoqoftë, autoritetet janë në proces të ndërtimit të një matrice të kontabilitetit shoqëror e cila do të mundësojë një matje më të hollësishme dhe më të thellë të ndikimit të çdo reforme në përfshirjen sociale dhe uljen e varfërisë. Kjo do të shtohet potencialisht në PRE në të ardhmen. Megjithatë, në PRE-në e këtij viti do të përfshijmë një analizë më të hollësishme të ndikimit shoqëror të pesë masave kryesore për të cilat besohet se kanë ndikim më të rëndësishëm. Ky ndikim bazohet në matricën e kontabilitetit shoqëror të krijuar për ekonominë e Kosovës. Këto pesë masa janë ato për të cilat kemi përfshirë edhe ndikimin ekonomik. Për ta parë këtë përshkrim të hollësishëm, referojuni kutisë së informacionit numër 3: Vlerësimi i ndikimit ekonomik të reformave ekonomike. |
| VII. Punësimi dhe tregu i punës | Përmirësimi i efikasitetit dhe efektivitetit të programeve të ndryshme aktive të tregut të punës. **Pas vlerësimit të skemave të ndryshme, MPMS-ja/APRK-ja duhet të përshtatë shërbime të caktuara për nevojat e grupeve të caktuara të synuara dhe për t’i bërë më të përshtatshme për grupe të të papunëve afatgjatë dhe të cenueshëm.** Rekomandimet (të aspektit afatshkurtër, afatmesëm dhe afatgjatë) duhet të përfshihen dhe të zbatohen nga zyrat lokale të punësimit. | **Ambasada Gjermane** | **Pranohet** | Përmirësimi i efikasitetit dhe efektivitetit të programeve të ndryshme aktive të tregut të punës sugjeron që APRK-ja duhet të zgjerojë gamën e shërbimeve të punësimit, veçanërisht për grupet e cenueshme. Në këtë drejtim, APRK-ja ka hartuar planin e punës për vitin 2020, dhe janë marrë masa për zgjerimin e shërbimeve duke hapur një paketë shërbimesh të ofruara për punëkërkuesit dhe për të rritur përfshirjen e grupeve të cenueshme (grupe të cenueshme: papunësia afatgjatë, gratë, të rinjtë, pakicat, etj.) në Masat Aktive të Tregut të Punës. |
| VII. Punësimi dhe tregu i punës | Projekti YES i GIZ-it gjithashtu mbështet masa të ndryshme që synojnë grupet e cenueshme dhe adreson në veçanti gratë, pakicat etnike dhe personat me aftësi të kufizuara për të mbështetur integrimin e tyre në tregun e punës. Qeveria duhet t’i japë përparësi më të lartë punësimit dhe aktivizimit të grave, pasi që pjesëmarrja e tyre në fuqinë punëtore është e ulët në mënyrë dramatike. | **Ambasada Gjermane** | **Pranohet** | Përmes projektit YES të GIZ-it u ndërmjetësuan rreth 1,375 punëkërkues ose 29.8% të të gjithë atyre që janë ndërmjetësuar (gjithsej 4611). Nga këto 1,375 vende pune, të rinjtë marrin pjesë me 43.8%, ndërsa gratë marrin pjesë me 57.8%. Sipas përkatësisë etnike, të gjitha pakicat përbëjnë 10.9%. Gjithashtu, në kuadër të aktiviteteve të planifikuara në Masën 19. Aktiviteti 4. Zbatimi i masave aktive të punësimit për të paktën 3,000 persona të papunë afatgjatë, duke përfshirë por pa u kufizuar në rininë, gratë dhe personat e varfër në zonat rurale (APRK/MPMS) janë parashikuar aktivitete që do të zbatohen me mbështetjen e këtij projekti. |
| VIII. Përfshirja sociale, ulja e varfërisë dhe mundësitë e barabarta | Bazuar në miratimin e Ligjit për Ndërmarrjet Shoqërore, duhet të bëhen më shumë përpjekje për të lidhur strukturat e mirëqenies sociale me zyrat e punësimit në nivelin lokal dhe me mundësitë e punësimit në kuadër të ndërmarrjeve shoqërore. | **Ambasada Gjermane** | **Pranohet** | MPMS-ja do të informohet rreth rekomandimeve të dhëna gjatë hartimit të legjislacionit dytësor për zbatimin e Ligjit për Ndërmarrjet Shoqërore, për të bërë më shumë përpjekje për të lidhur strukturat e mirëqenies sociale me zyrat e punësimit në nivelin komunal dhe mundësitë e punësimit në kuadër të ndërmarrjeve shoqërore. |
| VIII. Përfshirja sociale, ulja e varfërisë dhe mundësitë e barabarta | Mbështetja për themelimin e ndërmarrjeve shoqërore të reja dhe për qëndrueshmërinë e atyre ekzistuese | **Ambasada Gjermane** | **Pranohet** | Mbështetja për krijimin e ndërmarrjeve të reja dhe qëndrueshmërinë e ndërmarrjeve ekzistuese shoqërore do të sigurohet përmes aktiviteteve të parashikuara për hartimin e legjislacionit dytësor, në kuadër të masës 20. Përmirësimi i shërbimeve sociale dhe fuqizimi i grupeve të margjinalizuara të përjashtuara. |
| VIII. Përfshirja sociale, ulja e varfërisë dhe mundësitë e barabarta | Me rishikimin e Ligjit për Familjen dhe Shërbimet Sociale, kompetenca e strukturave të nivelit komunal për ofrimin e shërbimeve sociale duhet të rritet, konkretisht lidhur me skemat e mirëqenies/ndihmës sociale. | **Ambasada Gjermane** | **Pranohet** | Në kuadër të rishikimit të Ligjit për Familjen dhe Shërbimet Sociale, kompetencat e strukturave të niveleve komunale për ofrimin e shërbimeve sociale do të rriteshin, duke përfshirë skemat e mirëqenies/ndihmës sociale, po ashtu edhe me miratimin e Ligjit për Financat e Pushtetit Lokal dhe Udhëzimin Administrativ për Formulën e Financimit për financimin e shërbimeve sociale dhe familjare. |
| Fusha prioritare  V. Reformat lidhur me tregtinë  *Analiza e pengesave kryesore 5* | Do të ishte mirë që të kontrollohen edhe një herë disa shifra. “Megjithatë, tregtia e mallrave në Kosovë mbetet e mbizotëruar nga importet që përbëjnë pothuajse 90% të tregtisë së përgjithshme, ndërsa eksportet e shërbimeve përbëjnë 68.9% të gjithsej eksportit. Aktivitetet e shërbimeve në vitin 2017 përbënin 71.9 përqind të BPV-së. “Ju lutemi kontrolloni numrat në fjalitë e mësipërme. Sipas të dhënave tona, eksportet e shërbimeve përbënin 78% të gjithsej eksporteve në vitin 2017 dhe 80% në vitin 2018. Përveç kësaj, ju lutemi deklaroni se “importet që përbëjnë gati 90% të tregtisë së përgjithshme” vlen ekskluzivisht për tregtinë e mallrave. Për më tepër, ndoshta do të ishte mirë të përkufizoni se çfarë përfshijnë “veprimtaritë e shërbimeve”. “71.9 përqind e BPV-së” duket të jetë shumë e lartë. Sipas të dhënave tona, eksportet dhe importet e shërbimeve përbënin 21.2 dhe 8.3 përqind të BPV-së, përkatësisht, në vitin 2017. | **FMN** | **Pranohet** |  |
| Fusha prioritare  V. Reformat lidhur me tregtinë  *Analiza e pengesave kryesore 5* | Do të ishte mirë të ceket cili klasifikim i produkteve dhe sa shifra janë përdorur për ta llogaritur indeksin HH. | **FMN** | **Nuk pranohet** | Llogaritjet janë bazuar në klasifikimin SITC të produkteve – 4 shifra |
| Fusha prioritare  V. Reformat lidhur me tregtinë  *Masa #15:* Zhvillimi i mëtejmë i infrastrukturës së cilësisë dhe fuqizimi i rolit të autoriteteve të mbikëqyrjes së tregut, me theks në produktet e ndërtimit | Masa e reformës # 15 në lidhje me përmirësimin e cilësisë së materialeve të ndërtimit të prodhuara brenda vendit duhet të klasifikohet ashtu që të përfshijë produktet që synojnë përmirësimin e bujqësisë, industrisë dhe shërbimeve. Është gjithashtu e paqartë nëse IKP-të e identifikuara për këtë reformë do të tregojnë domosdoshmërish përmirësime në cilësinë e produkteve të ndërtimit. | **FMN** | **Nuk pranohet** | Pjesa e parë e komentit nuk është e qartë, masa synon përafrim dhe zbatim të mëtutjeshëm të legjislacionit të BE-së duke u përqendruar në: rritjen e sigurisë dhe cilësisë së produkteve të ndërtimit, shërbimeve të ofruara në tregun e brendshëm dhe integrimin në tregun e BE-së dhe tregje të tjera. Prioritetet për bujqësinë dhe shërbimet janë adresuar në kuadër të Fushës Prioritare 2.  IKP-të mbase nuk tregojnë domosdoshmërish përmirësime në cilësinë e produkteve të ndërtimit, megjithatë nëse shikojmë aktivitetet, ato tregojnë se do të ketë përmirësim, dhe me përmirësimin e cilësisë së produkteve të ndërtimit do të ketë rritje të eksporteve. |
| Fusha prioritare  V. Reformat lidhur me tregtinë  Analiza e fushës prioritare | **Pyesim nëse vendosja e taksës për Serbinë dhe Bosnjë dhe Hercegovinën do të ndikojë në aktivitetet e planifikuara për të rritur konkurrueshmërinë në tregtinë e shërbimeve.** Në këtë drejtim, disa aktivitete të planifikuara gjatë vitit 2020-22 kanë të bëjnë me negociatat dhe bashkëpunimin e CEFTA-s. Duke pasur parasysh që vendosja e taksës 100 përqind ndaj importeve serbe dhe boshnjake ka bërë *de facto* që të ngecin negociatat dhe bashkëpunimi i CEFTA-s, raporti mund ta paraqesë këtë çështje si një rrezik të mundshëm. | **FMN** | **Nuk pranohet** | Në dhjetor të vitit 2019 në Tiranë Komiteti i Përbashkët i CEFTA-s miratoi Protokollin Shtesë 6 (tregtia e shërbimeve). |
| Fusha prioritare  V. Reformat lidhur me tregtinë  Analiza e fushës prioritare | **Kur përshkruhen pengesat strukturore, PRE-ja mund të përmendë që Kosova është i vetmi vend i CEFTA-s që nuk është as anëtar i OBT-së dhe as vëzhgues.** Prandaj, mund të jetë i pafavorizuar kur bëhet fjalë për praktikat diskriminuese të tregtisë. | **FMN** | **Pranohet** |  |
| Fusha prioritare  V. Reformat lidhur me tregtinë | **Duke pasur parasysh vonesën e gjatë ndërmjet nënshkrimit të MTL-së me Turqinë dhe hyrjes në fuqi të saj, duket se lista e mallrave që i nënshtrohen trajtimit pa taksa është e pa-përditësuar.** Vlen të përmendet se po përgatitet një listë e re e mallrave. Dhe mbase do të ishte e nevojshme që ta përfshijmë këtë si një nga aktivitetet e planifikuara për vitin 2020. | **FMN** | **Nuk pranohet** | Asnjë listë nuk është duke u përgatitur, as nuk do të përgatitet në lidhje me MTL-në me Turqinë. Lista e produkteve në marrëveshje është lista që është diskutuar gjatë negociatave dhe tani pjesë e marrëveshjes së ratifikuar. |